Diari Oficial de la Generalitat Valenciana


Sumari del DOGV 1454, del 02-01-1991 (1991/819831)

RESOLUCIÓ de 5 de desembre de 1990, de la Presidència de la Generalitat Valenciana, per la qual es convoquen quatre beques per a la realització de pràctiques de periodisme a l'Agència Efe.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1454

Data del DOGV
:   02-01-1991

Secció del DOGV
:   ALTRES DISPOSICIONS

Número del document
:   1991/819831


Data del document
:   05-12-1990

Organisme emissor
:   Presidència de la Generalitat

Tipus de document
:   Resolució

Resolució de 5 de desembre de 1990, de la Presidència de la Generalitat Valenciana, per la qual es convoquen quatre beques per a la realització de pràctiques de periodisme a l'Agència EFE.  
Atés que la Direcció General de Relacions Institucionals i Informatives ha formulat la proposta de procedir a la Convocatòria per tal d'oferir 4 beques per a la realització de pràctiques de periodisme a l?Agència EFE, s'han elaborat les bases que l?han de regir.  
Atés que hi ha suficient consignació pressupostària en l'Avant- projecte de Pressupost de la Generalitat Valenciana per a 1991, queda condicionada la Resolució de la Convocatòria a l'aprovació d'aquell.  
Per les facultats que m'atorga el Decret 162/87 de 7 d'octubre pel qual s'aprova el Reglament Orgànic i Funcional de Presidència, dispose  
1. Procedir a la convocatòria de 4 beques per a la realització de pràctiques de periodisme a l?Agència EFE.  
2. Aprovar les bases que s'adjunten, les quals hauran de regir la convocatòria.  
València 5 de desembre de 1990. - El Director del Gabinet del President: Joaquín Puig Ferrer.  
BASES PER A LA CONCESSIO DE QTUATRE BEQUES PER A LA REALITZACIO DE PRACTIQUES DE PERIODISME A L?AGENCIA EFE  
La Presidència de la Generalitat Valenciana, en complir l'acord de Cooperació subscrit amb l?agència EFE, el dia 3 de juliol de 1985, en els termes de l?Acord del Consell de sessió del dia 27 de maig de 1985, disposa oferir la concessió de quatre beques per a la realització de pràctiques professionals d'informació a l?Agència EFE.  
Per això, es fa pública aquesta convocatòria de conformitat amb les bases següents:  
Primer. Objecte  
Les beques tenen l?objecte de promocionar la formació professional dels periodistes incorporats més recentment a la professió o en procés d'incorporació, mitjançant la realització de pràctiques de tasques informatives en la prestació del Servei Regional de Notícies a la delegació de l?Agència EFE a la Comunitat Valenciana.  
Segon. Requisits dels sol·licitadors  
Podran optar a aquestes beques els periodistes interessats en promocionar- se en la pràctica de la formació professional, objecte d'aquesta convocatòria.  
Tercer. Mèrits professionals  
Hom considera mèrits preferents:  
- Posseir la Llicenciatura en Ciències de la Informació.  
- El coneixement parlat i escrit de les dues llengües oficials de la Comunitat Valenciana.  
Quart. Numero de beques i dotació d'aquestes  
Les beques oferides són quatre i estan dotades amb 90.000 pessetes brutes mensuals, i s'hi inclou, igualment, un segur d'assistència mèdica als becaris.  
Cinqué. Duració i destinació  
El període d'aprofitament de les beques començarà dins el termini de 10 dies naturals comptadors des del següent al de la notificació de l'acord d'adjudicació i s'acabarà passats sis mesos, amb la possibilitat de ser prorrogat per sis mesos més, per Resolució del Director del Gabinet del President a proposta del Director General de Relacions Institucionals i Informatives, i amb l'informe previ de consignació pressupostària.  
El Director del Gabinet del President podrà deixar sense efecte alguna de les beques a proposta de la Direcció General de Relacions Institucionals i Informatives amb la sol·licitud prèvia justificada del Delegat de l?Agència EFE a la Comunitat Valenciana.  
Els candidats hauran de manifestar la seua disponibilitat d'aprofitar la beca en qualsevol instal·lació de l?Agència EFE a la Comunitat Valenciana.  
Les vacants que puguen produir-se seran automàticament cobertes segons l?ordre establert a la borsa de reserva que en resulte de la selecció.  
Així mateix, qualsevol abandó que es produesca durant el període d'aprofitament de la beca, serà automàticament cobert segons l?ordre establert en la susdita borsa de reserva.  
Sisé. Formalització de les sol·licituds  
El model d'instància és el que s'adjunta com a Annex I en aquesta convocatòria.  
Els candidats hauran de presentar al Registre, o trametre per qualsevol de les formes previstes a l'article 66 de la Llei de Procediment Administratiu l'esmentat ingrés de sol·licitud formalitzat, junt amb la següent documentació:  
a) Currículum, al qual s'hi faran constar les dades personals, data de naixement, domicili, telèfon i una fotografia format carnet del sol·licitant.  
b) Expedient acadèmic.  
c) Qualssevol altres documents que acrediten la possessió d'altres títols que s'hi vulguen al·legar.  
Seté. Termini de sol·licitud  
El termini de sol·licitud serà de 10 dies naturals a partir del dia següent al de la publicació d?aquesta Convocatòria en el Diari Oficial de la Generalitat Valenciana.  
Vuité. Selecció i adjudicació  
Les beques s'adjudicaran per Resolució de l'Il·lm. Sr. Director del Gabinet del President a proposta de la Comissió Avaluadora formada per les persones següents:  
- El Director del Gabinet del President, que actuarà com a president de la Comissió Avaluadora.  
- El Director General de Relacions Institucionals i Informatives.  
- El Cap del Servei de Relacions Informatives de la Presidència de la Generalitat Valenciana.  
- El Delegat de l?Agència EFE a la Comunitat Valenciana, que actuarà com a vocal.  
- El Secretari General Administratiu de la Presidència de la Generalitat Valenciana o persona en la qual delegue, que actuarà com a vocal i secretari de la Comissió Avaluadora.  
La Comissió Avaluadora es reunirà dins els 10 dies següents a l'acabament del termini de presentació d'instàncies i podrà convocar tots aquells candidats que considere escaient per tal de comprovar, mitjançant entrevista, els mèrits adduïts que considere d'interés.  
La Comissió Avaluadora podrà declarar deserta, total o parcialment, l'adjudicació de les beques oferides, i es reserva la facultat d'interpretar el contingut d'aquestes bases als efectes de l'adjudicació de les beques.  
L?acord d'adjudicació serà notificat individualment als candidats admesos que resulten adjudicataris i suplents, sense perjudici, si s?escau, de la seua publicació al Diari Oficial de la Generalitat Valenciana.  
Nové. Obligacions dels becaris  
Aquestes beques són incompatibles amb qualsevol altra beca o ajut, i amb qualsevol altra activitat laboral regular de caràcter informatiu. La infracció d'aquesta regla autoritzarà la Presidència de la Generalitat Valenciana a cancel·lar l'aprofitament de la beca.  
La condició de becari no crearà relació laboral ni amb la Generalitat ni amb l?Agència EFE.  
La Presidència de la Generalitat Valenciana i la Delegació de l?Agència EFE establiran, conjuntament, les condicions d'aprofitament de la beca, en funció de les necessitats del Servei Regional de Notícies.  
La Presidència de la Generalitat Valenciana resoldrà les incidències que produesquen durant el període de vigència de les beques i podrà deixar-les sense efecte en el cas que es produïren incompliment de les obligacions per part dels becaris.  
Solicitud de beca para la realización de prácticas de periodismo en la Agencia EFE, según convocatoria de la Presidencia de la Generalitat Valenciana de fecha   
APELLIDOS   
NOMBRE   
DNI   
Lugar y fecha de nacimiento   
Domicilio   
Población   
Teléfono   
Solicita le sea adjudicada una beca de prácticas de periodismo en la Agencia EFE Valenciana, según convocatoria de la Presidencia de la Generalitat de para lo cual adjunta la documentación requerida.  
 Valencia,  
 Firma del interesado,  
ILMO. SR. DIRECTOR DEL GABINETE DEL PRESIDENTE DE LA GENERALITAT